作者：无名氏
词牌/韵律：六州

paragraphs: 明天子，昔日丕纂鸿图。
躬道德，崇学问，稽古训，访群儒。
日亲广厦、论唐虞。
讲求政治、想都俞。
君臣一德、志交孚。
外夷效顺，犹自选车徒。
仁恩沾四国，固结满寰区。
千年宗社，万岁规摹。
重新天命出乾符。
老癃策杖相扶。
愿观德化遍方隅。
幸无死须臾。
谓宜圣寿等嵩呼。
遽登云舆。
上龙湖。
宸居幽寂紫云孤。
宸章宝画，但与日星俱。
龙帷凤翣已载涂。
忍听笳鼓嗟呼。